ประจำเดือนมาประมาณวันที่ 6 เมษายน พอประมาณวันที่ 26-27 เมษายน มีตกขาวหรือเลือดออกมาสีน้ำตาล ซึ่งไม่เคยมีอาการแบบนี้มาก่อนเลย อยากทราบว่าเป็นอะไรหรือเปล่าค่ะ
สวัสดีค่ะ การมีตกขาวสีปนเลือดออกมานั้น อาจจะเกิดจากความผิดปกติทางนรีเวชได้หลายอย่าง และจากวันที่ที่กล่าวมา ค่อนข้างจะเร็วเกินไปที่จะเป็นประจำเดือน เพราะเร็วกว่า 22 วันจากประจำเดือนรอบก่อนสาเหตุทางนรีเวชที่เป็นไปได้เช่น เนื้องอกมดลูก เนื้องอกปากมดลูก ถุงน้ำในรังไข่ อวัยวะภายในอุ้งเชิงกรานอักเสบ การติดเชื้อที่บริเวณปากมดลูกหรือช่องคลอด หรือการฉีกขาดของอวัยวะเพศภายนอก เป็นต้นเบื้องต้นงดการมีเพศสัมพันธ์ไปก่อน ไม่สวนล้างช่องคลอด ยังไม่ซื้อยาปรับฮอร์โมนใดๆมารับประทานเองและควรไปพบแพทย์เพื่อตรวจเพิ่มเติม หากยังมีอาการต่อเนื่อง ถ้าเลือดออกมามากขึ้น เป็นลิ่ม ปวดท้องน้อย ควรรีบไปพบแพทย์